এদিকে সরকারবিরোধী প্রধান রাজনৈতিক শক্তি বিএনপিও মনে করেন গাজীপুরের ভোটের ফল শুধু এ সিটির মধ্যে সীমাবদ্ধ থাকবে না, এর প্রভাব জাতীয় নির্বাচনেও পড়বে। এজন্য গাজীপুর সিটি করপোরেশন নির্বাচনের দিকে তীক্ষè নজর রাখছে দলটি। তারা সার্বিক পরিস্থিতি নিয়ে সার্বক্ষণিক খোঁজখবর রাখছেন। সরকার যেন প্রভাব বিস্তার করে ফল নিজেদের পক্ষে নিতে না পারে, সেজন্য প্রতিনিয়ত গণমাধ্যমের সঙ্গে কথা বলছেন। নির্বাচন কমিশনে গিয়েও তাদের বক্তব্য দিয়ে আসছেন।